C 125/274
MT
Il-Ġurnal Uffiċjali tal-Unjoni Ewropea
5.4.2023
It-Tlieta 13 ta’ Settembru 2022
Emenda 213 Proposta għal regolament Artikolu 28 – paragrafu 1 Test propost mill-Kummissjoni
Emenda
1.
Il-Kummissjoni għandha timpenja ruħha mal-pajjiżi produtturi konċernati minn dan ir-Regolament sabiex tiżvilup­ pa sħubijiet u kooperazzjoni sabiex jiġu indirizzati konġunte­ ment id-deforestazzjoni u d-degradazzjoni tal-foresti.
Tali sħubijiet u mekkaniżmi ta' kooperazzjoni se jiffokaw fuq il-konservazzjoni, ir-restawr u l-użu sostenibbli tal-foresti, id-deforestazzjoni, id-degradazzjoni tal-foresti u t-tranżizzjoni lejn il-produzzjoni sostenibbli tal-komoditajiet, l-ipproċessar tal-konsum u l-metodi kummerċjali.
Is-sħubijiet u l-mekkaniżmi ta' kooperazzjoni jistgħu jinkludu djalogi strutturati, programmi u azzjonijiet ta' appoġġ, arranġamenti amministrattivi u dispożizzjonijiet fi ftehimiet eżistenti jew fi ftehimiet li jippermettu lill-pajjiżi produtturi jagħmlu t-tranżizzjoni lejn produzzjoni agrikola li tiffaċilita l-konformità tal-komoditajiet u tal-prodotti rilevanti mar-rekwiżiti ta' dan ir-regolament.
Tali ftehimiet u l-implimentazzjoni effettiva tagħhom se jitqiesu bħala parti mill-valutazzjoni komparattiva skont l-Artikolu 27 ta' dan ir-Regolament.
1.
F'approċċ koordinat, il-Kummissjoni u l-Istati Membri għandhom jimpenjaw ruħhom mal-pajjiżi produtturi konċernati minn dan ir-Regolament, il-gvernijiet lokali u l-partijiet interessati, b'mod partikolari dawk li jesportaw volumi sinifikanti ta' komoditajiet elenkati fl-Anness I, inkluż per­ mezz tal-użu ta' sħubijiet eżistenti u futuri u ftehimiet ta' kummerċ ħieles u l-allinjament ta' għodod ta' għajnuna eżistenti biex jindirizzaw b'mod konġunt il-kawżi ewlenin tad-deforestazzjoni, id-degradazzjoni tal-foresti u l-konverżjoni tal-foresti.
Tali sħubijiet u mekkaniżmi ta' kooperazzjoni għandhom jiġu appoġġati b'riżorsi adegwati u għandhom jagħmlu enfasi fuq il-konservazzjoni, ir-restawr u l-użu soste­ nibbli tal-foresti, id-deforestazzjoni, id-degradazzjoni tal-foresti, il-konverżjoni tal-foresti u t-tranżizzjoni lejn il-produzzjoni sostenibbli tal-komoditajiet, l-ipproċessar tal-konsum u l-metodi kummerċjali, il-governanza tajba, kif ukoll il-protezzjoni tad-drittijiet u tal-għajxien u tas-sussistenza ta' komunitajiet dipendenti mill-foresti, inklużi popli indiġeni, komunitajiet lokali, detenturi tad-drittijiet konswetudinarji għall-pussess tal-art u l-bdiewa b'azjenda agrikola żgħira oħra.
Is-sħubijiet u l-mekkaniżmi ta' kooperazzjoni jistgħu jinkludu, iżda ma jkunux limitati għal, djalogi strutturati, programmi u azzjonijiet ta' appoġġ finanzjarji u tekniċi, arranġamenti amministrattivi li jippermettu lill-pajjiżi produtturi u partijiet minnhom jagħmlu t-tranżizzjoni lejn produzzjoni agrikola li tiffaċilita l-konformità tal-komoditajiet u tal-prodotti rilevanti mar-rekwi­ żiti ta' dan ir-regolament.
Il-Kummissjoni għandha tiżgura li l-popli indiġeni, il-komunitajiet lokali u s-soċjetà ċivili jkunu involuti fl-iżvilupp ta' pjanijiet direzzjonali konġunti.
Il-pja­ nijiet direzzjonali konġunti għandhom ikunu bbażati fuq stadji importanti miftiehma mal-partijiet konċernati lokali.
Il-Kum­ missjoni għandha tinvolvi ruħha b'mod partikolari mal-pajjiżi produtturi biex tneħħi l-ostakli legali għall-konformità tagħhom, inkluż il-governanza nazzjonali tal-pussess tal-art u l-liġi tal-protezzjoni tad-data.
L-għan ta' dawk is-sħubijiet għandu jkun l-iżvilupp ta' pjanijiet direzzjonali konġunti, inkluż djalogu u kooperazzjoni sostnuti, b'mod partikolari ma' pajjiżi u partijiet minnhom identifikati bħala ta' riskju għoli, biex jappoġġaw it-titjib kontinwu tagħhom lejn il-kategorija ta' riskju standard imsemmija fl-Artikolu 27.
Is-sħubijiet u l-mekkaniżmi ta' kooperazzjoni għandhom jagħtu attenzjoni partikolari lill-bdiewa b'azjenda agrikola żgħira sabiex dawn l-azjendi jkunu jistgħu jagħmlu tranżizzjoni lejn prattiki agrikoli u tal-forestrija sostenibbli u jikkonformaw mar-rek­ wiżiti ta' dan ir-Regolament, inkluż billi jippermettulhom jaċċessaw informazzjoni suffiċjenti u faċli għall-utenti.
Riżorsi finanzjarji adegwati għandhom ikunu disponibbli biex jisso­ disfaw il-ħtiġijiet ta' bdiewa b'azjenda agrikola żgħira.